b'\n_START_ARTICLE_\nOK a.m.b.a.\n_START_PARAGRAPH_\nOK a.m.b.a. er et dansk andelslag eiet av ca. 17\xc2\xa0000 kunder og forhandlere. OK har hovedkontor i Aarhus og dekker hele Danmark med 671 bensinstasjoner.\n_START_SECTION_\nHistorie\n_START_PARAGRAPH_\nOK ble stiftet den 1. januar 1978 og er en fusjon av syv danske selskaper, nemlig Dansk Andels Kulforretning, Fyns Kulindk\xc3\xb8bsforeing, Sydjydsk Andels Olie, Aabenraa Tanklager, Aalborg Kul- og Olieimport, Kommunernes Kulkontor og OK Olie A/S._NEWLINE_F\xc3\xb8rst i 1998 ble OK a.m.b.a. selskapets offisielle navn. Inntil da het virksomheten Olieselskabet Danmark. OK kommer av Olie Konsumenterne, som var en svensk virksomhet. Denne virksomheten var aksjon\xc3\xa6r i det dav\xc3\xa6rende OK Olie A/S. Selv om det i dag ikke er noen tilknytning mellom det svenske OK og det danske, hang navnet ved. Derfor valgte man i 1998 \xc3\xa5 gj\xc3\xb8re det til OKs offisielle navn.\n_START_SECTION_\nOK Benzin\n_START_PARAGRAPH_\nOK er Danmarks mest solgte bensinmerke. De fleste OK-stasjoner finnes ved samvirke- og Coop Danmark-butikker. OK forsyner dessuten boligeiere, landbruk og n\xc3\xa6ringssliv med olje, naturgass, varmepumper, solceller og elektrisitet._NEWLINE_I 2004 ble DK-Benzin A/S som f\xc3\xb8lge av priskrig p\xc3\xa5 bensin 100 prosent OK-eiet. Selskapet ble grunnlagt i 1982, og utover salg av drivstoff utgj\xc3\xb8r salg av dagligvarer en stigende del av omsetningen p\xc3\xa5 DKs ca. 150 stasjoner. Mange av DKs bensinstasjoner fungerer som kiosk, bakeri, kj\xc3\xb8pmann og supermarked i de omr\xc3\xa5dene hvor stasjonene med tilh\xc3\xb8rende butikk er plassert.\n_START_SECTION_\nKilder\n_START_PARAGRAPH_\nwww.jak.dk Artikkelen Demokrati i en medlemsejet erhvervsvirksomhed fra J.A.K. bladet nr. 4, 2004. Utgis av Landsforeningen J.A.K.'